ગુજરાતના વડોદરા શહેરની 19 વર્ષની એક ટીનએજ છોકરીએ પોતાના માતા-પિતા પાસેથી પૈસા મેળવવા મિત્ર સાથે મળીને પોતાના જ અપહરણનો કારસો રચ્યો હતો. પોલીસ તપાસ બાદ આ રહસ્ય ખુલ્યું હતું. જો કે હાલના તબક્કે જાણવા મળ્યું નથી કે છોકરીને મોટી રકમ શા માટે જોઇતી હતી. છોકરીએ પોતાના મિત્ર ભાવિક સોની (21 વર્ષ) સાથે મળીને પોતાનું અપહરણ કરાવ્યું હતું અને છોડાવવા માટે રૂપિયા 35 લાખની મોટી રકમ માંગી હતી. સોની છોકરીની પિતરાઇ બહેન સાથે સંબંધ ધરાવે છે. પોતાના સંબંધ ખુલ્લો ના પડે તે માટે અપહરણમાં તેનો સાથે આપ્યો હોવાનું તેણે પોલીસ સમક્ષ કબુલ્યું હતું.